text: نئیدہلی،08۔نومبر۔مرکزی وزیر ماحولیات ،جنگلات وتبدیلی  ماحولیات ڈاکٹر ہرش وردھن نے قومی راجدھانی خطے دہلی کی تمام ریاستی سرکار وں سے گزارش کی ہے کہ ہوائی آلودگی کی سطح کو کم کرنے اور قابل قبول سطح تک لانے کے لئے موثر اقدامات کئے جائیں ۔ڈاکٹر ہرش وردھن تبدیلی ماحولیات پر اقوام متحدہ کے فریم ورک کے سلسلے میں 23ویں کانفرنس میں شرکت کی غرض سے جرمنی کے شہر بون میں ہیں ۔ اس کے ساتھ ہی ڈاکٹر ہرش وردھن نے ریاستی سرکار وں کے ساتھ مرکزی سرکار کے نمائندوں سے ملاقات کے دوران شناخت کئے جانے والے دیگر اقدامات اور گریڈیڈ ریسپانس ایکشن پلان کی موثر عمل آوری کی بھی گزارش کی ۔